b'\n_START_ARTICLE_\nNFL Europa\n_START_PARAGRAPH_\nNFL Europa je bila profesionalna liga ameri\xc4\x8dkog nogometa koja se odr\xc5\xbeavala izme\xc4\x91u 1991. i 2007.\n_START_SECTION_\nPovijest\n_START_PARAGRAPH_\nLiga je osnovana 1990. kao World League of American Football (WLAF) kao potpora NFL-a razvoju profesionalnog ameri\xc4\x8dkog nogometa u Sjevernoj Americi, Europi i Aziji, a 1991. i 1992. su odigrane prve dvije sezone sa po 10 mom\xc4\x8dadi iz Sjeverne Amerike i Europe. No nakon 1992., liga privremeno prestaje s radom zbog pada popularnosti u Sjevernoj Americi i financiranja, ali se vra\xc4\x87a 1995. kao World League, da bi postala 1997. NFL Europe, a 2007. mijenja naziv u NFL Europa. To je ujedno i posljednja sezona ove lige. U NFL Europe su igrali mnogi igra\xc4\x8di koji su potpisali ugovor s NFL-mom\xc4\x8dadima, ali po\xc5\xa1to nisu bili u prvom planu u svojim mom\xc4\x8dadima u NFL Europe su stjecali iskustvo seniorskog igranja ameri\xc4\x8dkog nogometa.'